Z A P I S N I K

S 19. SJEDNICE ŠKOLSKOGA ODBORA OSNOVNE ŠKOLE NIKOLE ANDRIĆA, VUKOVAR KOJA JE ODRŽANA

17.2.2015. GODINE U 13.00 SATI

ELEKTRONSKIM PUTEM

 Klasa: 003-06/15-01/12

 Urbroj: 2188/02-83-15-1

NAZOČNI ČLANOVI: NISU NAZOČNI:

 1. Dalibor Rendulić 1. Sanja Vukičević, opravdano

 2. Martina Prpić-Kukuljica

3. Milenko Šljukić

4. Jasmina Jukić

5. Igor Naletilić

6. Damir Kruljac

Zapisničar: Anita Pinjuh, tajnica škole

Svim članovima Školskog odbora e-mailom je poslan poziv za 19. sjednicu u elektronskom obliku s prilozima.

Predložen je sljedeći

 D N E V N I R E D:

1. Usvajanje zapisnika s 18. sjednice Školskoga odbora

2. Suglasnost za zasnivanje radnog odnosa do 60 dana učitelja hrvatskog jezika

 za nastavu na srpskom jeziku i pismu

3. Razno

Predloženi dnevni red jednoglasno je usvojen.

TOČKA 1.

Zapisnik s 18. sjednice Školskog odbora poslan je u privitku poziva za 19. sjednicu na e-mail članovima Školskog odbora. Na isti nema primjedbi i jednoglasno je usvojen.

TOČKA 2.

Sukladno članku 114. Zakona o odgoju i obrazovanju u osnovnoj i srednjoj školi o zasnivanju i prestanku radnog odnosa odlučuje ravnatelj uz prethodnu suglasnost školskog odbora, a samostalno u slučaju kada je zbog obavljanja poslova koji ne trpe odgodu potrebno zaposliti osobu na vrijeme do 15 dana.

Zbog potrebe kontinuiteta nastavnog procesa, a poradi odsutnosti Nade Rajak dana 2.2.2015.g. zasnovan je radni odnos s Editom Horvat, na puno, određeno radno vrijeme najduže do 15 dana.

Sukladno članku 107. st. 10. Zakona o odgoju i obrazovanju u osnovnoj i srednjoj školi radni odnos može se zasnovati na određeno vrijeme bez raspisivanja natječaja kada obavljanje poslova ne trpi odgodu i to do zasnivanja radnog odnosa na temelju natječaja, ili na drugi propisani način, ali ne dulje od 60 dana.

Slijedom navedenog, traži se prethodna suglasnost za zasnivanje radnog odnosa na radnom mjestu učitelja hrvatskog jezika za Editu Horvat, na puno, određeno radno vrijeme do povratka Nade Rajak na rad ili zasnivanja radnog odnosa temeljem natječaja, a najdulje do 60 dana. Jednoglasno se daje prethodna suglasnost za prijem Edite Horvat na radno mjesto učitelja hrvatskog jezika u nastavi na srpskom jeziku i pismu.

 TOČKA 3.

Daljnjih pitanja, prijedloga i informacija nije bilo, te je sjednica završena u 14.00 sati.

ZAPISNIČAR: PREDSJEDNICA ŠKOLSKOG ODBORA: Anita Pinjuh Martina Prpić-Kukuljica